**შარლ ივ ჟან გიზლენ მიშელი** (ფრანგ. Charles Yves Jean Ghislaine Michel; დ. 21 დეკემბერი, 1975, ნამიური, ბელგია) — ბელგიელი პოლიტიკოსი. 2014-2019 წლებში იყო ბელგიის სამეფოს პრემიერ-მინისტრი. 2019 წლის 1 დეკემბრიდან ევროპული საბჭოს პრეზიდენტი.

ბელგიის ფრანგული საზოგადოების წარმომადგენელი. პარტია „რეფორმატორთა მოძრაობის" ლიდერი 2011-2019 წლებში, ბელგიის პრემიერ-მინისტრი 2014-2019 წლებში.

ბიოგრაფია
---------

შარლ მიშელი დაიბადა 1975 წლის 21 დეკემბერს ვალონიაში, ნამიურის პროვინციის დედაქალაქ ნამიურში, მარტინ და ლუი მიშელების ოჯახში. 16 წლის ასაკშ გახდა „ჟოდუანის ახალგაზრდა რეფორმატორ-ლიბერალების" ორგანიზაციის წევრი. 1992-1999 წლებში იყო ამ ორგანიზაციის პრეზიდენტი. 1998 წელს დაასრულა ბრიუსელის თავისუფალი უნივერსიტეტის (ფრანგულენოვანი) იურიდიული ფაკულტეტი და ამსტერდამის უნივერსიტეტი, რის შემდეგაც გახდა ადვოკატი.

1999 წელს აირჩიეს ბელგიის წარმომადგენელთა პალატის დეპუტატად. 2000 წელს შარლი 25 წლის ასაკში დანიშნეს შინაგან საქმეთა მინისტრად და გახდა ყველაზე ახალგაზრდა მინისტრი ბელგიის ისტორიაში. ამავე წელს აირჩიეს ქალაქ ვავრის საქალაქო საბჭოში, 2004 წელს გახდა პარტია რეფორმატორთა მოძრაობის პრეს-მდივანი, ხოლო 2006 წელს — ქალაქის მერი. 2007 წლისა და 2010 წლის საპარლამენტო არჩევნების შედეგების მიხედვით შარლ მიშელი ხელახლა აირჩიეს წარმომადგენელთა პალატაში.

შარლის მამა ლუი მიშელი 2004-2009 წლებში იყო ბელგიის საგარეო საქმეთა მინისტრი და განვითარების საკითხებში ევროკომისარი.

პოლიტიკური კარიერა
------------------

2007-2011 წლებში იყო ბელგიის განვითარებისა და თანამშრომლობის მინისტრი. ამავდროულად ქალაქ ვავრის მერიც.

2014 წლის 11 ოქტომბერს მეფე ფილიპემ ოფიციალურად დანიშნა პრემიერ-მინისტრად.

### ევროპული საბჭოს პრეზიდენტი

2019 წლის 2 ივლისს ევროკავშირის ლიდერების სამიტზე ბრიუსელში შარლ მიშელი აირჩიეს ევროპული საბჭოს პრეზიდენტად. მოვალეობის შესრულებას შეუდგა ამავე წლის 1 დეკემბრიდან და თანამდებობაზე დარჩება მომდევნო 2,5 წლის განმავლობაში.

პირადი ცხოვრება
---------------

სამოქალაქო ქორწინებაშია ამელი დერბაუდერენგენთან. ჰყავთ ორი შვილი ჟანა და ლიუსი.

რესურსები ინტერნეტში
--------------------

ვიკისაწყობში არის გვერდი თემაზე:
***შარლ მიშელი***

* 

* ოფიციალური საიტი

სქოლიო
------

1. ↑  Charles Michel, un jeune Premier ministre libéral pour la Belgique. L'Express (7 октября 2014). ციტირების თარიღი: 11 октября 2014.
2. ↑  Biographie de Charles Michel. 7sur7.be (20 марта 2008). ციტირების თარიღი: 11 октября 2014.
3. ↑  Charles Michel officiellement candidat à la présidence du MR. Le Vif (13 декабря 2010). ციტირების თარიღი: 11 октября 2014.
4. ↑  Le CV de Charles Michel. Référence.  დაარქივებულია ორიგინალიდან — 2014-10-12. ციტირების თარიღი: 11 октября 2014.
5. ↑  Charles Michel. Minister van Ontwikkelingssamenwerking. Belgian Presidency of the Council of the European Union.  დაარქივებულია ორიგინალიდან — 2015-06-20. ციტირების თარიღი: 19 июня 2015.
6. ↑  20 March 2008 – Royal Orders. Government – Dismissals – Appointments. Belgian official journal (21 марта 2008). ციტირების თარიღი: 11 октября 2014.
7. ↑  Belgium’s ‘kamikaze coalition’ to be sworn in 138 days after elections. The Guardian (10 октября 2014). ციტირების თარიღი: 11 октября 2014.
8. ↑  Belgium swears in new Prime Minister Charles Michel. The Independent (11 октября 2014). ციტირების თარიღი: 11 октября 2014.
9. ↑  Выбрались. Кто станет управлять Евросоюзом в ближайшее время
10. ↑  Charles Michel présente fièrement sa fille Jeanne à la presse: "Ma fille est la plus brillante et la plus intelligente au monde"